45. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Α3/οίκ.4619 της 5/26 Απρ. 1979 (ΦΕΚ Β' 409) Περί τροποποιήσεως και συμπληρώσεως της Α3/ οίκ./10693/13.10.1977 αποφάσεως "περί της λειτουργίας των Επιστημονικών Συμβουλίων και της διαδικασίας επιλογής του Ιατρικού προσωπικού των Νοσηλευτικών Ιδρυμάτων Ν.Δ. 2592/ 1953". Έχοντας υπόψη τις διατάξεις: 1)του άρθρ. 2 παρ. 1 του Ν.Δ. 40/1974 "περί καταργήσεως και συμπληρώσεως διατάξεων τινων του Ν.Δ. 1345/1973" περί προσλήψεως ιατρικού προσωπικού εις Δημοσίας υπηρεσίας και Ν.Π.Δ.Δ. κ.λ.π." και 2)του άρθρ. 7 παρ. 5 του Νόμ. 699/1977 "περί συνθέσεως των Διοικητικών Συμβουλίων των Νοσηλευτικών Ιδρυμάτων Ν.Δ. 2592/1953 και ρυθμίσεως συναφών θεμάτων" αποφασίζουμε: Η απόφαση Α3/οίκ.10693/13.10.1977 (ΦΕΚ 1043/ 20.10.1977 τ. Β) "περί λειτουργίας των Επιστημονικών Συμβουλίων και της διαδικασίας επιλογής του ιατρικού προσωπικού των Νοσηλευτικών Ιδρυμάτων Ν.Δ. 2592/53", τροποποιείται και συμπληρώνεται ως ακολούθως: 1.Τα Επιστημονικά Συμβούλια κρίσεως Ιατρικού και Οδοντιατρικού προσωπικού Νοσηλευτικών Ιδρυμάτων Ν.Δ. 2592/53, συγκαλούνται σε συνεδρίαση το μεν Κεντρικό από το Γενικό Διευθυντή Υγιεινής του Υπουργείου Κοιν. Υπηρεσιών το δε περιφερειακό από το Διευθυντή της Διευθύνσεως Υγιεινής της Νομαρχίας Θεσ/νίκης, με την ιδιότητα τους ως αντιπροέδρων αυτών αντίστοιχα. Η σύγκληση γίνεται με ατομική πρόσκληση σε  όλα   τα   μέλη   που   τους   αποστέλλεται  εντός  2  η(Αντί για τις σελ. 134,13-134,16) Σελ. 134,13(α) μερών από της κληρώσεώς τους μαζί με αντίγραφο του πρακτικού κληρώσεως. 2.Ως ειδικός εισηγητής, κατά την έννοια της διατάξεως του άρθρ. 7 παρ. 4 εδαφ. 2 του Νόμ. 699/1977, ορίζεται ο ιατρός της αντίστοιχης σε κάθε περίπτωση ειδικότητας ή συγγενούς ή συναφούς προς αυτή ειδικότητας που έχει απομείνει στον οικείο πίνακα μετά την κλήρωση των τακτικών μελών του Συμβουλίου. Εάν οι κατ' τ' ανωτέρω ιατροί που έχουν απομείνει στον πίνακα είναι περισσότεροι από ένα ο ειδικός εισηγητής αναδείχνεται με κλήρωση μεταξύ αυτών. Την κλήρωση ενεργεί η Επιτροπή κληρώσεως των μελών του Συμβουλίου αμέσως μετά την ανάδειξη αυτών (των μελών). Εάν αυτός, που θα κληρωθεί κωλύεται ή δηλώσει αδυναμία δι' οιονδήποτε λόγο ν' ασκήση τα καθήκοντά του αυτά, ορίζεται ο επόμενος στην σειρά κληρώσεως εφόσον υπάρχει και αν δεν υπάρχει ή και αυτός κωλύεται ή αδυνατεί ν' ασκήσει τα καθήκοντά του, ισχύει ότι και στην επομένη περίπτωση. Εάν υπάρχει στον οικείο πίνακα ιατρός της ειδικότητας που χρειάζεται, ως ειδικός εισηγητής ορίζεται από το Γενικό Διευθυντή Υγιεινής (ΥΠ.Κ.Υ προκειμένου για το Κεντρικό Συμβούλιο και το Δ/ντή Δ/νσεως Υγιεινής Νομαρχίας Θεσ/νίκης προκειμένου για το Περιφερειακό Συμβούλιο, ο Καθηγητής της οικείας έδρας των Ιατρικών Σχολών του Πανεπιστημίου Αθηνών και του Πανεπιστημίου Θεσσαλονίκης αντίστοιχα και σε περίπτωση ελλείψεως ή αδυναμίας αυτού ένας Υφηγητής της αυτής έδρας, ή Διευθυντής Ιατρός Νοσηλευτικού Ιδρύματος. 3.Τα Συμβούλια συνεδριάζουν νόμιμα με την παρουσία 5 το λιγότερο μελών αυτού. 4.Κατά τα λοιπά εξακολουθεί να ισχύει η τροποποιουμένη και συμπληρουμένη απόφαση και οι τροποποιητικές αυτής νεότερες αποφάσεις μας. 